wannaphong/clean_thaiwikipedia huggingface dataset:
# การกินแล้วชักดาบ
การชักดาบ  เป็นโจรกรรมรูปแบบหนึ่งโดยกลฉ้อฉล ที่ลูกค้าสั่งและบริโภคอาหารและเครื่องดื่มจากภัตตาคารหรือร้านอาหารโดยมีเจตนาไม่ยอมจ่ายเงิน กรรมดังกล่าวเกี่ยวข้องกับลูกค้าที่ออกจากภัตตาคารโดยมีเจตนาหลีกเลี่ยงการจ่ายเงิน หรือในกรณีที่พบน้อยกว่าคือ ลูกค้ากินอาหารแล้วจึงบอกว่าไม่มีเงินจ่าย ในพจนานุกรมฉบับราชบัณฑิตยสถาน "ชักดาบ" หมายถึง ไม่ยอมจ่ายเงินพจนานุกรมฉบับราชบัณฑิตยสถาน พ.ศ. ๒๕๕๔
# เดอะวอลต์ดิสนีย์สตูดิโอส์
เดอะวอลต์ดิสนีย์สตูดิโอส์  เป็นสตูดิโอภาพยนตร์อเมริกัน ซึ่งเป็นหนึ่งในสี่บริษัทใหญ่ของเดอะวอลต์ดิสนีย์ และเป็นส่วนประกอบหลักของกลุ่มสตูดิโอในเครือ โดยเป็นที่รู้จักจากการที่มีบริษัทในเครือซึ่งเป็นหนึ่งในสตูดิโอภาพยนตร์ชั้นนำของฮอลลีวูด

โครงสร้างสตูดิโอ
 หน่วยงานในสตูดิโอส์ ผลิต จัดจำหน่าย ดิสนีย์มิวสิกกรุป ดิสนีย์เทียทริเคิลกรุป Walt Disney Studios Operations(Studio Services) ภาพยนตร์ 
 วอลต์ดิสนีย์พิกเชอส์
 ดิสนีย์เนเชอร์
 มาร์เวลสตูดิโอส์
 ลูคัสฟิล์ม
 ทเวนตีท์เซนจูรีสตูดิโอส์
 ฟอกซ์แฟมิลี
 เซิร์ชไลต์พิกเชอส์
 ฟอกซ์ 2000 พิกเชอส์ 

แอนิเมชัน
 วอลต์ดิสนีย์แอนิเมชันสตูดิโอส์
 พิกซาร์
 ทเวนตีท์เซนจูรีฟอกซ์แอนิเมชัน
 บลูสกายสตูดิโอส์Disney on Ice
 Disney Live!
 Walt Disney Special Events Group Disney Studio Production Services
 Walt Disney Studios
 Golden Oak Ranch
 The Prospect Studios
 KABC7 Studio B
 Disney Digital Studio Services
 Fox VFX Lab
# คณะรัฐมนตรีเช็กเกีย คณะที่ 20
คณะรัฐมนตรีเช็กเกีย คณะที่ 20 เป็นคณะรัฐมนตรีที่จะเกิดขึ้นเพื่อบริหารประเทศเช็กเกีย อันเดรจ บาบิส ได้รับการแต่งตั้งเป็นนายกรัฐมนตรีโดยประธานาธิบดี ไมลอส ซีแมน เมื่อวันที่ 6 ธันวาคม ค.ศ. 2017 และแต่งตั้งคณะรัฐมนตรีในวันที่ 13 ธันวาคม ค.ศ. 2017 จำนวน 14 คน

 รายชื่อรัฐมนตรี 
รัฐมนตรีชื่อพรรคเริ่มวาระนายกรัฐมนตรีอันเดรจ บาบิสอาโน ตั้งแต่วันที่ 6 ธันวาคม ค.ศ. 2017 รัฐมนตรีว่าการกระทรวงการคลังอาเลนา ชิลเลโรวาไม่สังกัดพรรคการเมือง 	ตั้งแต่วันที่ 13 ธันวาคม ค.ศ. 2017รัฐมนตรีว่าการกระทรวงการต่างประเทศมาร์ติน สตรอปนิกี้อาโน 	ตั้งแต่วันที่ 13 ธันวาคม ค.ศ. 2017รัฐมนตรีว่าการกระทรวงมหาดไทยลูโบมีร์ เมทนาร์ไม่สังกัดพรรคการเมืองตั้งแต่วันที่ 13 ธันวาคม ค.ศ. 2017รัฐมนตรีว่าการกระทรวงสาธารณสุขอาดัม โวจเทคอาโนตั้งแต่วันที่ 6 ธันวาคม ค.ศ. 2017รัฐมนตรีว่าการกระทรวงแรงงานและกิจการสังคม จาโรสลาวา เนมโควาไม่สังกัดพรรคการเมืองตั้งแต่วันที่ 13 ธันวาคม ค.ศ. 2017รัฐมนตรีว่าการกระทรวงอุสาหกรรมและการค้าโทมาส ฮุนเออร์ ไม่สังกัดพรรคการเมืองตั้งแต่วันที่ 13 ธันวาคม ค.ศ. 2017รัฐมนตรีว่าการกระทรวงยุติธรรมโรเบิร์ต เพลิกันอาโนตั้งแต่วันที่ 13 ธันวาคม ค.ศ. 2017รัฐมนตรีว่าการกระทรวงศึกษาธิการ เยาวชนและกีฬาโรเบิร์ต ปลากาไม่สังกัดพรรคการเมืองตั้งแต่วันที่ 13 ธันวาคม ค.ศ. 2017รัฐมนตรีว่าการกระทรวงกลาโหมคาร์ลา ซเลคโทวาอาโนตั้งแต่วันที่ 13 ธันวาคม ค.ศ. 2017รัฐมนตรีว่าการกระทรวงคมนาคม แดน ทุกอาโนตั้งแต่วันที่ 13 ธันวาคม ค.ศ. 2017รัฐมนตรีว่าการกระทรวงพัฒนาการภูมิภาค คลารา โดสทาโลวาไม่สังกัดพรรคการเมืองตั้งแต่วันที่ 13 ธันวาคม ค.ศ. 2017รัฐมนตรีว่าการกระทรวงเกษตร จีรี มีเลคไม่สังกัดพรรคการเมืองตั้งแต่วันที่ 13 ธันวาคม ค.ศ. 2017รัฐมนตรีว่าการกระทรวงสิ่งแวดล้อม ริชาร์ท บาเบคอาโนตั้งแต่วันที่ 13 ธันวาคม ค.ศ. 2017รัฐมนตรีว่าการกระทรวงวัฒนธรรมอิลจา ซามิดไม่สังกัดพรรคการเมืองตั้งแต่วันที่ 13 ธันวาคม ค.ศ. 2017
# ปรีชา บัววิรัตน์เลิศ
ปรีชา บัววิรัตน์เลิศ (เกิด
30 เมษายน พ.ศ. 2498) สมาชิกวุฒิสภาไทย ชุดที่ 12 สมาชิกสภานิติบัญญัติแห่งชาติ อดีตที่ปรึกษาอธิการบดีมหาวิทยาลัยฟาร์อีสเทอร์น อาจารย์ประจำคณะศึกษาศาสตร์ มหาวิทยาลัยฟาร์อีสเทอร์นวารสารวิชาการ เป็นพี่ชายของนายวารินทร์ บัววิรัตน์เลิศ หรือ โหร คมช.พี่ชายโหร คมช.พร้อมเป็นสนช.แม้งานหนัก

 ประวัติ 
ปรีชา บัววิรัตน์เลิศ เกิดเมื่อวันที่ 30 เมษายน พ.ศ. 2498 สำเร็จการศึกษาระดับปริญญาตรี และระดับปริญญาโท สาขาประถมศึกษา จากคณะศึกษาศาสตร์ มหาวิทยาลัยเชียงใหม่ และผ่านการศึกษาอบรมหลักสูตรการเมืองการปกครองระบอบประชาธิปไตยสำหรับนักบริหารระดับสูง รุ่นที่ 11 จากสถาบันพระปกเกล้า

ในปีการศึกษา 2560 เขาได้รับปริญญาครุศาสตรดุษฎีบัณฑิตกิตติมศักดิ์ จากมหาวิทยาลัยราชภัฏเชียงใหม่

 การทำงาน 
ปรีชา บัววิรัตน์เลิศ เคยรับราชการเป็นครูประชาบาล และเป็นศึกษานิเทศก์สังกัดกระทรวงศึกษาธิการ และเป็นที่ปรึกษาอธิการบดีมหาวิทยาลัยฟาร์อีสเทอร์น จังหวัดเชียงใหม่ และเป็นอาจารย์ประจำหลักสูตรประกาศนียบัตรบัณฑิต สาขาวิชาชีพครูความต้องการของนักศึกษาที่มีต่อการฝึกประสบการณ์วิชาชีพครู หลักสูตรประกาศนียบัตรบัณฑิต มหาวิทยาลัยฟาร์อีสเทอร์น จังหวัดเชียงใหม่

ในปี พ.ศ. 2549 เขาได้รับแต่งตั้งให้เป็นสมาชิกสภานิติบัญญัติแห่งชาติ ในภาคส่วนของนักวิชาการ ต่อมาในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติราชกิจจานุเบกษา, แต่งตั้งสมาชิกสภานิติบัญญัติแห่งชาติเพิ่มเติม, เล่มที่ ๑๒๑, ตอนพิเศษ ๑๙๑ ง, ๒๗ กันยายน พ.ศ. ๒๕๕๗, หน้า ๑  อีกครั้งหนึ่ง

ในปี พ.ศ. 2562 ได้รับแต่งตั้งเป็นสมาชิกวุฒิสภา พระบรมราชโองการ ประกาศ แต่งตั้งสมาชิกวุฒิสภา

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๕, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๔, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๐ ตอนที่ ๖ ข หน้า ๒๗๒, ๑๓ มีนาคม ๒๕๔๖
# เดมี-ลีห์ ทีโบว์
เดมี-ลีห์ ทีโบว์ (เกิด 28 มิถุนายน ค.ศ. 1995) เป็นนางแบบและนางงามชาวแอฟริกาใต้ เป็นผู้ครองตำแหน่งนางงามจักรวาล 2017 เมื่อวันที่ 26 พฤศจิกายน ค.ศ. 2017 ที่รัฐเนวาดา สหรัฐอเมริกา โดยเธอเป็นนางงามจักรวาลคนที่ 2 ของประเทศแอฟริกาใต้ ต่อจาก มาร์กาเร็ต การ์ดิเนอร์ ที่ได้รับเลือกให้เป็นนางงามจักรวาล 1978 ก่อนหน้านี้เธอได้รับตำแหน่งมิสแอฟริกาใต้ 2017

 ชีวิตและอาชีพ 
 ชีวิตในวัยเด็ก 
เนล-ปีเตอร์ เกิดวันที่ 28 พฤศจิกายน ค.ศ.1995 ใน เชดจ์ฟิลด์, เวสเทิร์นเคป เธอเป็นบุตรสาวของ เบนนี ปีเตอร์ และ แอน-มารี สเตียนกัมป์ น้องสาวของเธอ ฟรันเยอ มีความพิการทางร่างกายและ เนล-ปีเตอร์ กล่าวว่าเธอเป็นแรงจูงใจที่สำคัญที่สุดในชีวิตของเธอ เธอจบปริญญาตรีสาขาบริหารธุรกิจจากมหาวิทยาลัยนอร์ทเวสต์ และสามารถสื่อสารภาษาอังกฤษและภาษาอาฟรีกานส์ได้อย่างคล่องแคล่ว

 การประกวด 
 มิสแอฟริกาใต้ 2017 
เนล-ปีเตอร์เป็นตัวแทนจากจังหวัดเวสเทิร์นเคป เข้าร่วมประกวดมิสแอฟริกาใต้ 2017 ซึ่งเธอได้รับตำแหน่งชนะเลิศ ในฐานะที่เป็นมิสแอฟริกาใต้เธอมีสิทธิ์ที่จะเป็นตัวแทนของแอฟริกาใต้ทั้งการประกวดมิสเวิลด์ 2017 และนางงามจักรวาล 2017 แต่เนื่องจากวันที่ประกวดรอบสุดท้ายของทั้งสองเวทีใกล้เคียงกัน เธอจึงถูกส่งเข้าร่วมประกวดนางงามจักรวาลเท่านั้น ที่ลาสเวกัส รัฐเนวาดา สหรัฐอเมริกา

 นางงามจักรวาล 2017 
เนล-ปีเตอร์เป็นผู้ชนะในการประกวดนางงามจักรวาล 2017 เมื่อวันที่ 26 พฤศจิกายน ค.ศ. 2017 ในดิแอซิส ลาสเวกัส รัฐเนวาดา สหรัฐอเมริกา เธอเป็นนางงามจากประเทศแอฟริกาใต้คนที่สองที่ได้รับตำแหน่งในรอบ 39 ปี ต่อจากมาร์กาเรต การ์ดิเนอร์ และเป็นนางงามคนที่ 7 ของแอฟริกาใต้ที่ผ่านเข้ารอบ 5 คนสุดท้ายหลังจากซินดี เนล ในปี ค.ศ. 2003 นอกจากนี้เธอยังเป็นนางงามจากทวีปแอฟริกาคนที่ 5 ที่ครองตำแหน่งนางงามจักรวาล นับตั้งแต่ปี ค.ศ. 1978 ต่อจากไลลา ลอปึช ของประเทศแองโกลา ในปี ค.ศ. 2011
# ซีโนมอร์ฟ
เอเลียน  หรือเรียกอีกอย่างว่า ซีโนมอร์ฟ XX121 (Alien: The Weyland-Yutani ReportAlien: Sea of Sorrows) เป็นตัวละครสปีชีส์ปรสิตนอกโลก ซึ่งคือศัตรูตัวเอกของภาพยนตร์ซีรีส์เอเลียน ตัวละครสายพันธุ์นี้ได้รับการเปิดตัวในภาพยนตร์เอเลี่ยน (ค.ศ. 1979) และปรากฏตัวอีกในภาคต่ออย่างเอเลี่ยน 2 ฝูงมฤตยูนอกโลก (ค.ศ. 1986), เอเลี่ยน 3 อสูรสยบจักรวาล (ค.ศ. 1992) และเอเลี่ยน 4 ฝูงมฤตยูเกิดใหม่ (ค.ศ. 1997) เช่นเดียวกับผลงานข้ามฝั่ง อย่างเอเลียน ปะทะ พรีเดเตอร์ สงครามชิงเจ้ามฤตยู (ค.ศ. 2004) และเอเลียน ปะทะ พรีเดเตอร์ 2 (ค.ศ. 2007) ส่วนสิ่งมีชีวิตที่คล้ายคลึงของการออกแบบที่ต่างกันเล็กน้อยที่มีชื่อว่า "เดียคอน" ได้ปรากฏตัวช่วงสั้น ๆ ในภาพยนตร์ของริดลีย์ สก็อตต์ อย่างโพรมีธีอุส จากสองสายพันธุ์ที่แตกต่าง แต่เป็นสิ่งมีชีวิตที่คล้ายกัน มีสายพันธุ์หนึ่งเรียกว่า "นีโอมอร์ฟ" และอีกสายพันธุ์หนึ่งคือ "ซีโนมอร์ฟ XX121" ที่ปรากฏตัวในภาคต่ออย่างเอเลี่ยน: โคเวแนนท์ (ค.ศ. 2017) ซึ่งแสดงให้เห็นถึงแหล่งกำเนิดของสายพันธุ์New ‘Alien: Covenant’ Images Reveal the Creepy ‘Neomorph’ นอกจากนี้ เอเลียนยังมีบทบาทอยู่ในวรรณกรรมและเกมวิดีโอเกมที่มาจากแฟรนไชส์

ต่างจากสิ่งมีชีวิตนอกโลกเชื้อสายอื่นในนิยายวิทยาศาสตร์ เอเลียนพวกนี้ไม่ใช่ "ผู้ผลิตเครื่องมือ" พวกมันไม่มีอารยธรรมทางเทคโนโลยีและเป็นสัตว์ประหลาดที่กินสัตว์อื่นเป็นอาหารโดยไม่มีเป้าหมายที่สูงกว่าการขยายพันธุ์ของพวกมัน และการทำลายล้างทุกรูปแบบอาจก่อให้เกิดภัยคุกคามต่อพวกมัน โดยแท้จริงแล้ว มันก็ไม่มีความชัดเจนว่าเอเลียนเหล่านั้นจะมีความฉลาดปราดเปรื่องหรือไม่ เหมือนตัวต่อหรือปลวก เอเลียนมีการอยู่รวมกัน กับควีนเอเลียนเพียงหนึ่งเดียวที่เจริญพันธุ์เอเลียนวรรณะนักรบ, เอเลียนวรรณะแรงงาน หรือเอเลียนที่มีความสามารถพิเศษสายพันธุ์อื่น ๆ ส่วนวงจรชีวิตทางชีววิทยาของเอเลียนเกี่ยวข้องกับการฝังตัวหนอนปรสิตภายในร่างเจ้าของบ้าน จากนั้น เหล่าตัวอ่อน "เชสเบิร์สเตอร์" จะปะทุออกจากร่างกายเจ้าของบ้านหลังจากระยะฟักตัวช่วงสั้น ๆ และโตเต็มที่จากวัยเยาว์สู่วัยฉกรรจ์ภายในไม่กี่ชั่วโมง และค้นหาเจ้าของบ้านรายอื่นเพิ่มเพื่อการปลูกถ่าย

การออกแบบตัวละครเอเลียนได้ให้เครดิตแก่ศิลปินชาวสวิสผู้มีนามว่าฮาแอร์ กีเกอร์ ซึ่งมีต้นกำเนิดมาจากภาพพิมพ์หินชื่อเนโครนอม IV และได้รับการปรับแต่งสำหรับภาพยนตร์ชุดแรกของซีรีส์ในชื่อเอเลี่ยน ส่วนเอฟเฟกต์ประยุกต์หลักของเอเลียนได้รับการออกแบบและเนรมิตโดยนักออกแบบสเปเชียลเอฟเฟกต์ชาวอิตาลีผู้มีนามว่าการ์โล รัมบัลดี ทั้งนี้ การออกแบบและวงจรชีวิตของสายพันธุ์ดังกล่าวได้รับการแต่งเติมอย่างกว้างขวาง ซึ่งบางครั้งไม่สอดคล้องกัน ตลอดทั้งภาพยนตร์แต่ละเรื่อง

 ผลกระทบทางวัฒนธรรม 
นับตั้งแต่ปีที่เปิดตัว เอเลียนได้กลายเป็นหนึ่งในมอนสเตอร์ที่ได้รับการยอมรับมากที่สุดในโลก และเป็นไอคอนทางวัฒนธรรมที่ได้รับความนิยม ในปี ค.ศ. 2003 เอเลียนได้รับการโหวตให้เป็นดาวร้ายที่น่าจดจำที่สุดในอันดับที่ 14 จากสถาบันภาพยนตร์อเมริกัน ส่วนผู้ร่วมก่อตั้งวงบลอนดีอย่างคริส สเตน ซึ่งเป็นเพื่อนของกีเกอร์ ได้ตริตรองในการสัมภาษณ์:

ผมต้องการที่จะเห็นใครบางคน แม้แต่การรวบรวมอย่างคร่าว ๆ ว่ามีเอเลียนกี่เวอร์ชันทั่วโลก ทั้งในแบบโมเดลและสิ่งของต่าง ๆ; ต้องมีของเล่นเล็ก ๆ น้อย ๆ อยู่เกือบ 100,000 ชิ้น และการ์ตูนสยองขวัญของญี่ปุ่นทั้งหมดลอกเลียนตามรูปแบบของเขา

ตัวอย่างผลงานที่ได้รับแรงบันดาลใจจากเอเลียน ประกอบด้วยวิดีโอเกมคลาสสิกอย่างคอนทรา และเมทรอยด์ เอเลียน (ทั้งเวอร์ชันเติบใหญ่และตัวเกาะใบหน้า) ยังปรากฏตัวในด่านรองสุดท้ายของเกมเทอร์ริแคน II ตลอดจนเป็นบอสในเมกะเทอร์ริแคน

ส่วนภาพยนตร์ ค.ศ. 2009 อย่างบุกโลกคนตัวเขียว มีสุนัขที่คล้ายคลึงกับซีโนมอร์ฟ
# พรรคแรงงานประชาธิปไตย (เกาหลีใต้)
พรรคแรงงานประชาธิปไตย ก่อตั้งเมื่อเดือนมกราคม ค.ศ. 2000 และยุบพรรคเมื่อวันที่ 5 ธันวาคม ค.ศ. 2011 เป็นพรรคการเมืองชาตินิยมซ้าย ในประเทศเกาหลีใต้

 ประวัติ 
พรรคแรงงานประชาธิปไตยได้รับ 10 ที่นั่ง ในการ เลือกตั้งสภานิติบัญญัติในเกาหลีใต้ ค.ศ. 2004 ก่อนหน้าและระหว่างการเลือกตั้งประธานาธิบดีเกาหลีใต้ ค.ศ. 2007 ได้เกิดความขัดแย้งระหว่างสองกลุ่มในพรรค คือฝ่ายเสมอภาค ได้เป็นตัวแทนของกลุ่มประชาธิปไตยประชาชน ซึ่งมีนโยบายเกี่ยวกับเรื่องสวัสดิการสังคมและสังคมเสรีนิยม และ กลุ่มเสรีชาตินิยม
# พรรสังคมนิยมเช็กแห่งชาติ
พรรสังคมนิยมเช็กแห่งชาติ  หรือ ČSNS 2005 เป็นพรรคการเมืองที่มีอุดมการณ์สังคมชาตินิยม สังคมนิยมประชาธิปไตย หรือซ้ายกลางแบบชาตินิยม ในประเทศเช็กเกีย ก่อตั้งเมื่อปี ค.ศ. 2005 โดยสมาชิกพรรคสังคมเช็กแห่งชาติ เพราะเกิดปัญหาการเงินในพรรค
# พรรคของภูมิภาค (โปแลนด์)
พรรคของภูมิภาค  เป็นพรรคการเมืองในประเทศโปแลนด์ มีอุดมการณ์เกษตรกรรรมนิยม ต่อต้านการรวมสหภาพยุโรป ก่อตั้งเมื่อวันที่ 24 พฤศจิกายน ค.ศ. 2007 (จดทะเบียนพรรคการเมืองตามกฎหมาย ในเดือนกุมภาพันธ์ ค.ศ. 2008) พรรคภูมิภาคก่อตั้งโดยสมาชิกกลุ่มป้องกันตนเองแห่งสาธารณรัฐโปแลนด์http://wiadomosci.wp.pl/kat,1342,title,Hojarska-i-Filipek-na-prosbe-rolnikow-wracaja-do-gry,wid,10481086,wiadomosc.html?ticaid=16ceb
# พรรคมินจุง
พรรคมินจุง  เป็นพรรคการเมืองในประเทศเกาหลีใต้ มีอุดมการณ์ก้าวหน้านิยม และเสรีชาตินิยม หรือฝ่ายซ้าย จนถึงฝ่ายซ้ายจัด ก่อตั้งจากการรวมพรรคประชาชนใหม่ และพรรคสหประชาชน เมื่อวันที่ 15 ตุลาคม ค.ศ. 2017
# พรรคประชาชนใหม่ (เกาหลีใต้)
พรรคประชาชนใหม่  เป็นพรรคการเมืองในประเทศเกาหลีใต้ มีอุดมการณ์ทางการเมืองแบบก้าวหน้านิยม ชาตินิยม ประชานิยมแบบการเมืองฝ่ายซ้าย ก่อตั้งเมื่อวันที่ 3 กันยายน ค.ศ. 2017 แต่เดิมพรรคชื่อ พรรคความฝันของประชาชน  แต่ก็ได้เปลี่ยนเป็นชื่อปัจจุบันเมื่อเดือนกรกฎาคม ค.ศ. 2017 พรรคประชาชนใหม่มีแผนที่จะรวมกับพรรคเอกภาพก้าวหน้า ซึ่งมีอุดมการณ์ซ้าย ทั้งพรรคการเมืองต่างสร้างขึ้นโดยอดีตสมาชิกพรรคเอกภาพก้าวหน้า แต่ถูกยุบในปี ค.ศ. 2014 พรรคประชาชนใหม่ได้ที่นั่งในรัฐสภาจำนวน 2 ที่นั่ง จาก 300 ที่นั่ง

เมื่อวันที่ 15 ตุลาคม ค.ศ. 2017 ได้มีการรวมกันและสร้างขึ้นใหม่อีกครั้ง ในชื่อพรรคมินจ็อง
# ยุทธการที่โปรโฮรอฟกา
ยุทธการที่โปรโฮรอฟกา เป็นการสู้รบเมื่อวันที่ 12 กรกฎาคม ค.ศ. 1943 ใกล้กับโปรโฮรอฟกา, 87 กิโลเมตร (54 ไมล์) ทางตอนใต้ของเมืองคูสค์ในสหภาพโซเวียต ในช่วงสงครามโลกครั้งที่สอง เกิดขึ้นบนแนวรบด้านตะวันออก, การสู้รบครั้งนี้เป็นส่วนหนึ่งของยุทธการที่คูสค์ที่กว้างขวาง และเกิดขึ้นเมื่อกองทัพรถถังการ์ดที่ 5 ของกองทัพแดงแห่งสหภาพโซเวียตได้เข้าโจมตีเหล่าแพนเซอร์-เอ็สเอ็สที่ 2 ของกองทัพเวร์มัคท์แห่งเยอรมัน ในหนึ่งของการสู้รบบนรถถังที่ขนาดใหญ่ที่สุดในประวัติศาสตร์ทางการทหาร

ในเดือนเมษายน ค.ศ. 1943 ผู้นำฝ่ายเยอรมันได้เริ่มเตรียมความพร้อมสำหรับปฏิบัติการซิทาเดล วัตถุประสงค์ของการโอบล้อมและทำลายกองทัพโซเวียตในส่วนที่ยืดออกของคูสค์ โดยโจมตีและทำลายผ่านฐานทัพของส่วนที่ยืดออกจากทางเหนือและทางใต้พร้อมกัน
การรุกของเยอรมันได้เกิดความล้าช้าหลายครั้งเนื่องจากความลังเลในการเป็นผู้นำและการเพิ่มเติมกองกำลังและการได้รับอาวุธยุโธปกรณ์ใหม่ ๆ กองบัญชาการระดับสูงของโซเวียต สตาฟคา (Stavka) ได้รับรู้ถึงความตั้งใจของเยอรมัน และดังนั้นจึงใช้ความล่าช้าในการเตรียมความพร้อมสำหรับการสร้างแนวป้องกันตามเส้นทางของแผนการรุกรานของเยอรมันที่ได้กำหนดไว้ ผู้นำฝ่ายโซเวียตยังได้รวบรวมหลายกองทัพมาอยู่ในหลังแนวป้องกันคือกองหนุนสตาฟคา (Stavka Reserve) กองทัพกลุ่มนี้ แนวรบสเต็ปป์เป็นการเปิดฉากการโจมตีตอบโต้ เมื่อความแข็งแกร่งของเยอรมันได้อ่อนกำลังลง กองทัพรถถังการ์ดที่ 5 เป็นหน่วยยานเกราะหลักที่ก่อตั้งขึ้นของแนวรบสเต็ปป์

เมื่อวันที่ 5 กรกฎาคม ค.ศ. 1943 กองทัพเวร์มัคได้เปิดฉากการรุกราน บนทางตอนเหนือของส่วนที่ยืดออก กองกำลังเยอรมันได้หยุดชะงักลงภายในสี่วัน บนทางตอนใต้ กองทัพแพนเซอร์ที่ 4 กับกองทัพ Detachment Kempf ของเยอรมันบนปีกฝั่งตะวันออก ได้เข้าจู่โจมการป้องกันโซเวียตของแนวรบโวโรเนช พวกเขาได้มีความล่าช้าแต่ก้าวเข้าไปอย่างอย่างต่อเนื่องผ่านแนวป้องกันโซเวียต

ภายหลังสัปดาห์ของการสู้รบ โซเวียตได้เปิดฉากการโจมตีโต้กลับของพวกเขา-ปฏิบัติการคูตูซอฟบนทางตอนเหนือและประจวบเหมาะกับทางตอนใต้ บนทางตอนใต้ของส่วนที่ยืดออกอยู่ใกล้กับโปรโฮรอฟกา กองทัพรถถังการ์ดที่ 5 ได้เผชิญหน้ากับเหล่าแพนเซอร์-เอ็สเอ็สที่ 2 ของกองทัพแพนเซอร์ที่ 4 ส่งผลทำให้มีการปะทะกันของยานเกราะขนาดใหญ่ กองทัพรถถังการ์ดที่ 5 ได้ประสบความสูญเสียกองกำลังที่สำคัญในการจู่โจม แต่ได้ประสบความสำเร็จในการป้องกันกองทัพเวร์มัคท์จากการเข้ายึดครองโปรโฮรอฟกา และทำลายผ่านแนวป้องกันสามแห่ง-สุดท้ายก็ได้รับการเสริมกำลังอย่างหนัก กองบัญชาการระดับสูงเยอรมัน ไม่สามารถบรรลุวัตถุประสงค์ จึงตัดสินใจยกเลิกปฏิบัติการซิทาเดล และเริ่มโยกย้ายกำลังพลของกองกำลังเพื่อจัดการกับการพัฒนาใหม่ ๆ อย่างกระชั้นชิดจากที่อื่น ๆ

กองทัพแดงต้องการการรุกแบบสามัญ ด้วยการดำเนินปฏิบัติการ Polkovodets Rumyantsev บนทางตอนใต้และปฏิบัติการคูตูซอฟได้ดำเนินไปอย่างต่อเนื่องในบนทางตอนเหนือ สหภาพโซเวียตได้ยึดความคิดริเริ่มทางยุทธศาสตร์บนแนวรบด้านตะวันออก ซึ่งจะต้องใช้เวลาที่เหลือของสงคราม

 หมายเหตุ
# พรรคก้าวหน้า (เกาหลีใต้)
พรรคก้าวหน้า  เป็นพรรคการเมืองสังคมนิยมปานกลางที่มีอายุสั้น ก่อตั้งเมื่อวันที่ 26 มกราคม ค.ศ. 1956 โดย โช พง-อัม เป็นพรรคการเมืองสำคัญตั้งแต่ ค.ศ. 1956 จนถึง ค.ศ. 1958 และพรรคก้าวหน้ายุบเมื่อวันที่ 25 กุมภาพันธ์ ค.ศ. 1958
# รายนามประธานาธิบดีเซเชลส์
ด้านล่างนี้เป็น รายนามประธานาธิบดีประเทศเซเชลส์ ซึ่งรัฐธรรมนูญแห่งเซเชลล์ บัญญัติให้ประธานาธิบดีสามารถดำรงตำแหน่งได้เพียง 5 ปีเท่านั้น'''

 ประธานาธิบดีเซเชลล์ (ค.ศ. 1976–ปัจจุบัน) 

  ชื่อ รูประยะเวลาในการดำรงตำแหน่งพรรคการเมือง 1 เจมส์ แมนแชม 74x74px29 มิถุนายน ค.ศ. 1976 5 มิถุนายน ค.ศ. 1977พรรคประชาธิปไตยเซเชลล์2 ฟรานซ์-อัลเบิร์ต เรอเน 75x75px5 มิถุนายน ค.ศ. 1977 16 เมษายน ค.ศ. 2004พรรคของประชาชน 3เจมส์ มีแชล75x75px16 เมษายน ค.ศ. 200416 ตุลาคม ค.ศ. 2016 พรรคของประชาชน พรรคประชาชน 4 แดนนี ฟอร์ 75x75px16 ตุลาคม ค.ศ. 2016 ปัจจุบันพรรคประชาชน
# แฟนท่อม ฮีโร่พันธุ์อมตะ
แฟนท่อม ฮีโร่พันธุ์อมตะ (อังกฤษ: The Phantom) เป็นภาพยนตร์แอคชั่น ในปี ค.ศ. 1996 กำกับโดย ไซม่อน วินเซอร์ โดยมี บิลลี่ เซน และ แคทเธอรีน เซต้า-โจนส์ ร่วมแสดงด้วย

เนื้อเรื่องย่อ
เรื่องนี้เป็นเรื่องราวที่เกิดขึ้นก่อนหน้าซูเปอร์แมน แบทแมน หรือสไปเดอร์แมนจะเกิด ซึ่งโลกก็มี เดอะ แฟนท่อม ที่ถือกำเนิดจากคิต วอล์คเกอร์ อดีตโจรสลัดผู้รอดชีวิตเมื่อ 400 ปีก่อน และอุทิศตัวปราบปรามเหล่าอาชญากรรม จากรุ่นสู่รุ่นทายาทของคิตจะสืบเจตนารมณ์บรรพบุรุษ เวลานี้คิตรุ่นที่ 21 ที่กำพร้าครอบครัวจากการปองร้ายของพี่น้องซิงห์ ต้องกลับไปยังเกาะหัวกะโหลก เพื่อสืบสานภารกิจป้องกันโลกในนาม เดอะแฟนท่อมยุคใหม่

นักแสดงนำ
บิลลี่ เซน รับบท เดอะ แฟนท่อม/ คิท วอร์คเกอร์
ทรีท วิลเลี่ยมส์ รับบท แซนเดอร์  ดรากส์
คริสตี้ สวานซัน รับบท ไดอาน่า ปาล์มเมอร์
แคทเธอรีน เซต้า-โจนส์ รับบท ซาล่า
เจมส์ รีมาร์ รับบท ควิลล์
แพทธริค แม๊คโกฮาน รับบท พ่อของเดอะ แฟนท่อม/ เดอะ แฟนท่อมเมื่อ 20 ปีก่อน
# เบเรนิซที่ 4
เบเรนิซที่ 4 เอพิฟิเนีย (กรีก: Βερενίκη; 77-55 ปีก่อนคริสตกาล) พระองค์ประสูติและสิ้นพระชนม์ในเมืองอะเล็กซานเดรียที่อียิปต์ พระองค์เป็นเจ้าหญิงชาวกรีกแห่งราชวงศ์ปโตเลมี

  ประวัติ 
เบเรนิซเป็นพระราชธิดาของฟาโรห์ปโตเลมี่ที่ 12 กับอาจะเป็นพระนางคลีโอพัตราที่ 5 ไทรฟาเอนา พระองค์เป็นพระเชษฐภคินีของพระนางคลีโอพัตราที่ 7, อาร์ซิโน่ที่ 4, ปโตเลมีที่ 13 และปโตเลมีที่ 14 ในปี 58 ปีก่อนคริสตกาล ปโตเลมีที่ 12 และพระนางคลีโอพัตราที่ 7 ได้หนีไปยังกรุงโรมเพื่อค้นหาความช่วยเหลือด้านการเมืองและการทหาร ซี่งต้องการต่อต้านพระนางคลีโอพัตราที่ 6  ซึ่งกลายเป็นผู้ที่มีอำนาจมากเกินไปในอียิปต์ หลังจากการสิ้นพระชนม์ของพระนางคลีโอพัตราที่ 6 เมื่อ 57 ปีก่อนคริสตกาล โดยผู้ลอบปลงพระชนม์ก็คือพระนางเบเรนิซที่ 4 และสถาปนาตนเองขึ้นเป็นผู้ปกครองอียิปต์เพียงคนเดียวStrabo 12.3.34 and 17.1.11

การครองราชย์ของพระนางเบเรนิซที่ 4 ได้สิ้นสุดลงในปีที่ 55 ปีก่อนคริสตกาล เมื่อพระบิดาของพระองค์ได้เข้ายึดบัลลังก์ด้วยความช่วยเหลือของทหารชาวโรมัน หลังจากถูกยึดราชบัลลังก์ พระองค์ก็ถูกสำเร็จโทษ พระองค์สิ้นพระชนม์เมื่อพระชนมายุ 22 ปีPlutarch Antony 3.2 - 3.6
# มะมุดตาว
พระยายุตราชา มีพระนามเดิมว่า มะมุดตาวประชุมพงศาวดารเล่ม 2, หน้า 30 หรือ มหอดอพระราชพงศาวดารพม่า, หน้า 104 (เละมูนทอ; ประมาณ ค.ศ. 1432–1454) เป็นพระเจ้าหงสาวดีรัชกาลที่ 14 ในราชวงศ์พระเจ้าฟ้ารั่ว หลังปลงพระชนม์พญาเกียรติ์ในเดือนมิถุนายน ค.ศ. 1453 พระองค์จึงขึ้นสืบราชบัลลังก์ถึงประมาณมกราคม ค.ศ. 1454 นับเป็นเชื้อพระวงศ์ฝ่ายชายพระองค์สุดท้ายที่สืบเชื้อสายจากพระเจ้าราชาธิราช เพราะหลังจากครองราชย์ได้เพียง 7 เดือนก็ถูกขุนนางปลงพระชนม์และเหล่าขุนนางก็เชิญพระปิตุจฉา (อา) ของพระองค์ขึ้นสืบราชบัลลังก์เป็นพระนางเชงสอบู

พงศาวดารมอญพม่าระบุว่าพระองค์มีอัธยาศัยดุร้าย ชอบทำบาปโดยเฉพาะการประพฤติผิดในกาม และไม่คิดบำรุงพระพุทธศาสนา
# กิตติศักดิ์ เวชประสาร
กิตติศักดิ์ เวชประสาร (18 กุมภาพันธ์ พ.ศ. 2527) เป็นนักแสดง, พิธีกร และนักแสดงตลกชาวไทย

 ประวัติ 

 ชีวิตส่วนตัว 
กิตติศักดิ์ มีชื่อเล่นว่า เอฟ หรือเป็นที่รู้จักกันในชื่อของ ยัดห่า, ยัด เฟ็ดเฟ่ และอีกหลายชือในวงการ เกิดเมื่อวันที่ 18 กุมภาพันธ์ พ.ศ. 2527 เติบโตที่กรุงเทพมหานคร ประวัติการศึกษาของกิตติศักดิ์นั้น เรียนจบระดับมัธยมศึกษาที่ โรงเรียนราชดำริ และ คณะสื่อสารมวลชน มหาวิทยาลัยรามคำแหง

กิตติศักดิ์ ได้เป็นที่รู้จักจากโลกโซเชียลเน็ตเวิร์คเป็นอย่างมาก กับการเผยแพร่คลิปฮา ๆ กับเพื่อน ๆ ในแก๊งค์เฟ็ดเฟ่

 การศึกษา 
กิตติศักดิ์ เรียนจบระดับมัธยมศึกษาที่โรงเรียนราชดำริ กรุงเทพมหานคร และเรียนต่อในระดับอุดมศึกษาในคณะสื่อสารมวลชน มหาวิทยาลัยรามคำแหง

 ครอบครัว 
กิตติศักดิ์ได้สมรสกับนางฐิติพร เวชประสาร มีลูกชาย 1 คน คือน้องต้าแฟนกึ๊บ

 ผลงาน 
 รายการโทรทัศน์/แชนแนล 

 รายการปัจจุบัน 
ปีรายการบทบาทหมายเหตุพ.ศ. 2562 - ปัจจุบันTaryut Chaisoro (ต้ายัด ชัยโสโร)พิธีกร/นักแสดงแสดงร่วมกับ ลิขิต สิทธิพันธุ์ (ต้า ด็อกเรด) ออกอากาศทาง ยูทูบ

 รายการในอดีต 
ปีรายการบทบาทหมายเหตุพ.ศ. 2554ก๊อฟ ต้า ยัด อัดมุกฮาผู้ดำเนินรายการร่วมกับ ต้า ด็อกเรด, ก๊อฟฟู เฟ็ดเฟ่พ.ศ. 2555The Artist Series : ATM เอิ๊กอ๊าค..เออเร่อผู้ดำเนินรายการร่วมกับ ต้า ด็อกเรด, ก๊อฟ เฟ็ดเฟ่พ.ศ. 2555 - 2564Fedfe Boy Bandพิธีกร/นักแสดงแสดงร่วมกับ แก๊งค์เฟ็ดเฟ่ ออกอากาศทาง ยูทูบ/ไลน์ทีวี/ทวิตช์ ทีวี/ทรูไอดีพ.ศ. 2557รายการหอยเจอลี่นักแสดงช่วงละครร่วมแสดงกับ โจ๊ก ไอศครีม, ต้าร์ ด็อกเรด และนักแสดงสมทบอีกจำนวนหนึ่ง

 รายการวาไรตีโชว์ 
ปีรายการบทบาทหมายเหตุพ.ศ. 255584 เปิดหน้าคุยดารารับเชิญพร้อมแก๊งค์เฟ็ดเฟ่พ.ศ. 2556The Naked Show โทรทัศน์ดารารับเชิญพร้อมแก๊งค์เฟ็ดเฟ่[V] Fun Republicดารารับเชิญ พร้อมแก๊งค์เฟ็ดเฟ่iScream ดารารับเชิญ ฉายทางแชนแนลยูทูบ ที่ช่อง iheredottvพ.ศ. 2557ได้เวลาสแกนดารารับเชิญเกรียน Possible ตอน เกรียน Possible vs ยัด เฟ็ดเฟ่ ภารกิจผู้กล้าดารารับเชิญออกอากาศทางช่อง GTH On Air | ตอน เกรียน Possible vs ยัด เฟ็ดเฟ่ ภารกิจผู้กล้าพ.ศ. 2559ปริศนาฟ้าแลบดารารับเชิญชิงร้อยชิงล้าน ว้าว ว้าว ว้าวดารารับเชิญ ตอน ศึกสองสำนัก มหัศจรรย์ปาฏิหาริย์ อาจาร์ยคงพ.ศ. 2560 เวทีทอง เวทีเธอดารารับเชิญ ออกอากาศทาง ช่องเวิร์คพอยท์บริษัท ฮา ไม่จำกัดดารารับเชิญ พร้อมแก๊งค์เฟ็ดเฟ่ | ตอน Who say that คนที่คุณรู้ว่าใครสาบานว่าพูดจริง ดารารับเชิญ เกมจารชน คู่หูอันตรายดารารับเชิญ ซุปตาร์พาทัวร์ ดารารับเชิญ พร้อมแก๊งค์เฟ็ดเฟ่พ.ศ. 2561 ระเบิดเถิดเทิงซอยข้าใครอย่าแตะดารารับเชิญ ออกอากาศทางช่อง เวิร์คพอยท์ | EP.33 คืนป่วนที่ สน.

 ซีรีส์ 
 ภาพยนตร์ 
ปีชื่อเรื่องรับบทพ.ศ. 2553กระดึ๊บลูกน้องเสี่ยพ.ศ. 2556ฤดูที่ฉันเหงาแควะพ.ศ. 2557นะโม OKกล้วยตุ๊กแกรักแป้งมากต๋องความลับนางมารร้ายปองชายพ.ศ. 2558เลิฟอะรูมิไลค์ รักอะไรไม่รู้ไอเข้พ.ศ. 255911-12-13 รักกันจะตายพนักงานโรงแรมพ.ศ. 2560สาระแน เลิฟยูวววอ้วก สิบแปดมงกุฎพ.ศ. 2565บักแตงโมเซียนเหล่ (รับเชิญ)พ.ศ. 2567404 สุขีนิรันดร์..run runคนก่อสร้าง (รับเชิญ)พ.ศ. 2568แสนสนั่นพันธุ์สั่นสู้สนั่นเมือง เฟื่องนคร

 เพลง 
 Variety ร่วมกับ ต้า ลิขิต สิทธิพันธุ์, เบียร์สด อานพ เฉลียวฉลาด, เจมส์500 จอมพล อุ้มมีเพชร, เจเด็ด จเด็จ คาลายานนท์, ตั้ม ทศพล พึ่งจันทร์, เฮียฮ้อ ชัยวัฒน์ จำเริญ, กอล์ฟ นพดล พลายละมูล, ต้อม กฤษฎากร สุขมูล, โจ๊ก อรรถวุฒิ อินทอง
# หงสาวดีมิบะยา
หงสาวดีมิบะยาหงสาวดีมิบะยา แปลว่า พระมเหสีกรุงหงสาวดี แต่พระนามเดิมไม่ปรากฏในพงศาวดาร (, ,  ฮานตาวะดีมิบะย่า;  ค.ศ. 1536 – มิถุนายน ค.ศ. 1606) เป็นพระอัครมเหสีในพระเจ้านันทบุเรงแห่งราชวงศ์ตองอู ดำรงพระอิสริยยศระหว่าง ค.ศ. 1581 ถึง 1599 และเป็นพระราชมารดาของเจ้าชายถึง 3 พระองค์คือมังกะยอชวาที่ 1 แห่งตองอู มังกะยอชวาที่ 2 แห่งอังวะ และตะโดธรรมราชาที่ 3 กษัตริย์แห่งเมืองแปร

 ในวัฒนธรรมร่วมสมัย 
พระนางได้รับการดัดแปลงเป็นตัวละครในละครโทรทัศน์เรื่อง สมเด็จพระนเรศวรมหาราช พ.ศ. 2530 ในชื่อ พระนางเกษรา รับบทโดย เมตตา รุ่งรัตน์ กษัตริยา พ.ศ. 2546 ในชื่อ เจ้านางศุภยา รับบทโดย ปนัดดา วงศ์ผู้ดีhttps://www.ryt9.com/s/prg/124415https://dvdlakornthai.com/%E0%B8%A3%E0%B8%B2%E0%B8%A2%E0%B8%A5%E0%B8%B0%E0%B9%80%E0%B8%AD%E0%B8%B5%E0%B8%A2%E0%B8%94%E0%B8%AA%E0%B8%B4%E0%B8%99%E0%B8%84%E0%B9%89%E0%B8%B2-91098-%E0%B8%81%E0%B8%A9%E0%B8%B1%E0%B8%95%E0%B8%A3%E0%B8%B4%E0%B8%A2%E0%B8%B2-13-dvd.html และปรากฏในภาพยนตร์ ตำนานสมเด็จพระนเรศวรมหาราช พ.ศ. 2550 ในฐานะพระอัครมเหสีที่ประทับข้างพระเจ้านันทบุเรงhttps://www.sanook.com/movie/20454/gallery/ และ พ.ศ. 2568 ในละครโทรทัศน์ จอมใจอโยธยา รับบทโดย อนุสรา วันทองทักษ์ ในชื่อว่า พระนางเกศราเทวีhttps://mgronline.com/drama/detail/9680000014648https://drama.kapook.com/view288868.htmlhttps://www.sanook.com/movie/180399/

หมายเหตุ
# พรอม คืนเดียวต้องเปรี้ยวซะ
พรอม คืนเดียวต้องเปรี้ยวซะ (อังกฤษ: Prom) เป็นภาพยนตร์แอคชั่น ในปี ค.ศ. 2001 กำกับโดย โจ นัชชัม โดยมี เอมี่ ที่การ์เดน และ โธมัส แม๊คโดเนลล์ นำแสดง

เนื้อเรื่องย่อ
ในงานพรอม ทุกๆคู่ต่างก็มีเรื่องราวเป็นของตัวเอง และไม่มีทางที่จะซ้ำกัน สำหรับโนวา เพรสคอต เมื่อเธอหลงใหลหนุ่มน้อยคนหนึ่ง ที่ก้าวเข้ามาบนเส้นทางสู่การเป็นดาวในคืนพรอม เมื่อความลับที่เก็บซ่อนไว้ถูกเปิดเผย ความรักที่ดูเหมือนจะมั่นคงก็ล่มลง และความรักครั้งใหม่ก็มีมาเป็นว่าเล่น

นักแสดงนำ
เอมี่ ทีการ์เด็น รับบท โนวา เพย์สสก๊อตต์
โธมัส แม๊คโดเนลล์ รับบท เจซเซ่ ริชเชอร์
คาเมรอน มอนากัน รับบท คอร์รีย์ ดอยล์ ลูคัส 
ยิน จาง รับบท เม่ย ควน
นิโคลัส บลัน รับบท ลอยด์ เทย์เลอร์
ดีน นอริส รับบท แฟรงค์ เพย์สก๊อตต์
เดเนียลเล่ เคมป์เบลล์ รับบท ไซม่อน แดเนียล
ไคลี บันบิวรี่ รับบท จอร์แดน ลุนด์ลีย์
คริสทีน อลิซ แม๊คเคอธีย์ รับบท ซานดร้า ลินด์เซย์
ไรนี รอดริเกวซ รับบท เทสส์
# พญารามที่ 2
พญารามที่ 2 (, ; ; ประมาณ ค.ศ. 1469–1526) กษัตริย์องค์ที่ 17 แห่ง อาณาจักรหงสาวดี ครองสิริราชสมบัติระหว่าง ค.ศ. 1492 ถึง 1526 ในช่วงแรกการปกครองพระองค์ได้รับการเคารพนับถือในด้านความอ่อนโยน แต่ภายหลังได้เกิดการสังหารหมู่เหล่าเชื้อพระวงศ์ขึ้นHarvey 1925: 120

เกิดความสับสนวุ่นวายระหว่าง พญาราม กับ พระเจ้าเมงจีโย แห่งตองอู ซึ่งขณะนั้นดำรงตำแหน่งเป็นนายพลแห่ง อาณาจักรอังวะ ไม่ได้รับอนุญาตจาก พระเจ้ามังฆ้องที่ 2 ส่งกองทัพเข้าโจมตีอาณาจักรหงสาวดี พญารามได้ยกทัพตอบโต้เมืองตองอูด้วยพระองค์เองFernquest 2005 เพื่อเป็นการต้านทานการรุกราน

ในปี ค.ศ. 1501 พระองค์รวบรวมกองทัพนับพัน เดินทางล่องขึ้นไปตามแม่น้ำอิรวดีเพื่อไปยัง เจดีย์ชเวซีโกน เมืองพุกาม ซึ่งเป็นดินแดนของอาณาจักรอังวะ กษัตริย์ อาณาจักรแปร ซึ่งเป็นอาณาจักรเล็ก ๆ ระหว่างอาณาจักรอังวะ กับ อาณาจักรหงสาวดี ได้ตั้งด่านตรวจสอบพระองค์ พระองค์ตรัสกลับมาว่า "เราสามารถพิชิตได้ทั้งท่านและอังวะ แต่เราไม่ต้องการ เราเพียงแต่ต้องการที่จะบูชาเจดีย์ชเวซีโกน" พระองค์กลับมาอย่างสงบหลังจากได้นมัสการองค์เจดีย์

หลังจากพระองค์สวรรคต พระเจ้าสการะวุตพี พระราชโอรสของพระองค์ได้ครองราชย์สืบต่อมา